b'\n_START_ARTICLE_\nCentas (muzika)\n_START_PARAGRAPH_\nCentas muzikoje yra logaritminis matavimo vienetas, naudojamas apibr\xc4\x97\xc5\xbeti muzikinio intervalo ilgiui. Da\xc5\xbeniausiai centai yra naudojami matuoti ypatingai ma\xc5\xbeiems intervalams arba palyginti dviej\xc5\xb3 skirting\xc5\xb3 intonacij\xc5\xb3 intervalams. Vieno cento skirtumas \xc5\xbemogaus ausiai yra negirdimas._NEWLINE_Cento dydis yra apibr\xc4\x97\xc5\xbeiamas taip, kad vien\xc4\x85 oktav\xc4\x85 sudaryt\xc5\xb3 1200 cent\xc5\xb3, o vienas pustonis nuosekliojoje intonacijoje \xe2\x80\x93 100 cent\xc5\xb3. I\xc5\xa1 to galima apskai\xc4\x8diuoti, kad 1 [centas] = \\sqrt[1200]{2} \\approx 1,0005778_NEWLINE_\xc5\xbdinant dviej\xc5\xb3 nat\xc5\xb3 da\xc5\xbenius, apskai\xc4\x8diuoti intervalo dyd\xc4\xaf centais galima pagal formul\xc4\x99 n = 1200 \\log_2 \\left ( \\frac{a}{b} \\right ) \\approx 3986 \\log_{10} \\left ( \\frac{a}{b} \\right )_NEWLINE_Norint palyginti skirtingas intonacijos sistemas, reikia konvertuoti interval\xc5\xb3 ilgius \xc4\xaf centus. Pavyzd\xc5\xbeiui, racionaliojoje intonacijoje did\xc5\xbeioji tercija yra prilyginama da\xc5\xbeni\xc5\xb3 santykiui 5:4. \xc4\xaestat\xc4\x99 \xc5\xa1i\xc4\x85 reik\xc5\xa1m\xc4\x99 gauname intervalo \xc4\xafvertinim\xc4\x85 centais \xe2\x80\x93 386,3. Nuosekliojoje intonacijoje \xc5\xa1is intervalas yra lygus keturiems pustoniams, taigi, lygus 400 cent\xc5\xb3. Matome, kad skirtumas yra \xc5\xa1iek tiek ma\xc5\xbeiau nei 14 cent\xc5\xb3 \xe2\x80\x93 lengvai i\xc5\xa1skiriamas \xc5\xbemogaus ausimi, kurios bandymais nustatytas skirtumo pajautimo barjeras yra 6 centai._NEWLINE_Matavimo vienetas buvo sugalvotas A. J. Elliso ma\xc5\xbedaug devynioliktojo am\xc5\xbeiaus a\xc5\xa1tuntajame de\xc5\xa1imtmetyje ir buvo paskelbtas jo redaguotame Hermanno von Helmholtzo \xe2\x80\x9eApie garso poj\xc5\xabt\xc4\xaf\xe2\x80\x9c. Nuo to laiko centas yra standartinis interval\xc5\xb3 ilgi\xc5\xb3 bei skirtum\xc5\xb3 nustatymo vienetas.'